eBook Epoca inconstientului - Eric R. Kandel
\nIn Epoca inconstientului, Eric R. Kandel ne poarta intr-o calatorie in Viena de la sfarsitul secolului al XIX-lea si inceputul secolului XX, unde artisti, scriitori si oameni de stiinta au contribuit la schimbarea radicala a ceea ce se stia despre mintea umana si despre relatia acesteia cu arta. Pornind de la descoperirea inconstientului in cultura vieneza a epocii, Kandel incearca sa lamureasca pentru publicul larg modul cum intelegem astazi mintea omeneasca in toata complexitatea si bogatia ei. Autorul ne arata cum schimbul de idei intre artisti precum Klimt, Kokoschka si Schiele, scriitori ca Arthur Schnitzler si oameni de stiinta, inclusiv medici apartinand unei scoli renumite in epoca, intr-o Viena ce era pe atunci capitala culturala a continentului, a condus la o adevarata revolutie in stiinta mintii si a creierului. Atunci s-au pus bazele psihanalizei freudiene, ale unei psihiatrii si psihologii stiintifice, intemeiate pe explorarea creierului, si ale unei psihologii dinamice, care cerceteaza functionarea mintii separat de creier. Iar Kandel, el insusi vienez la origine si reclamandu-se de la aceasta cultura, face un veritabil tur de forta povestindu-ne cum a evoluat stiinta mintii pe parcursul ultimului secol, ajungand pana la psihologia cognitiva si neurostiintele de astazi.\n